
Tasuta kasutamise lepingu kehtivusaja pikendamine
(Mittetulundusühing NARVA HEATEGEVUSE KULTUURISELTS)
1. ASJAOLUD JA MENETLUSE KÄIK

Narva Linnavalitsuse Linnavara- ja majandusametile laekus taotlus Mittetulundusühingult NARVA HEATEGEVUSE KULTUURISELTS, registrikood 80015412, juhatuse liige Ekaterina Pavlova, milles palutakse pikendada 29.07.2004 sõlmitud äriruumi tasuta kasutamise lepingu nr 1/431-b kehtivusaega määramata ajaks.
Narva Linnavalitsuse 28.07.2004 korralduse nr 749-k alusel sõlmiti Mittetulundusühinguga NARVA HEATEGEVUSE KULTUURISELTS 29.07.2004 linnavara - Narvas Igor Grafovi tänav 7 elamu 3. korrusel asuva korteri nr 34 tasuta kasutamise leping nr 1/431-b tähtajaga 01.08.2009. Ruume kasutatakse seltsi tegevuse korraldamiseks.




Ruumide üldpind
 
28,0 m2




Arvestuslik üüritasu

240,25 krooni kuus

Mittetulundusühingu NARVA HEATEGEVUSE KULTUURISELTS taotlust arutati Narva Linnavalitsuse linnavarakomisjoni istungil 10.06.2009. a (protokoll nr 6) ning otsustati:
1. Nõustuda mittetulundusühingu NARVA HEATEGEVUSE KULTUURISELTS, registrikood 80015412, taotlusega ning pikendada 29.07.2004 sõlmitud Narvas Igor Grafovi tänav 7 elamu 3. korrusel asuva korteri nr 34 tasuta kasutamise lepingu nr 1/431-b  kehtivusaega määramata ajaks. 

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” (edaspidi Kord) punktide 60., 60.1., 60.2 kohaselt kasutusse andja ja kasutaja eelneval kokkuleppel võib kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel ning on ilmne, et vara kasutamisest muul viisil ei nähtu linnale olulise kasumi saamist. Sama punkti 60 alapunkti 2 kohaselt lõplik otsustus kasutuslepingu pikendamise kohta tähtajalise lepingu sõlmimisel võetakse vastu Korra punktis 5 sätestatud juhtudel.   

Korra punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus, kui linnavara antakse kasutusse tähtajaga kuni 1 (üks) aasta või määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

Seega eelnimetatud asuvate ruumide kasutussuhete pikendamise otsustus võtab vastu Linnavara- ja majandusamet, Narva Linnavalitsusele tuleb aga võtta vastu otsustus antud ruumide tasuta kasutusse andmise kohta, kuna Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

3. OTSUS

Pikendada Mittetulundusühingule NARVA HEATEGEVUSE KULTUURISELTS, registrikood 80015412, 29.07.2004 sõlmitud Narvas Igor Grafovi tänav 7 elamu 3. korrusel asuva ruumi nr 34 üldpinnaga 28,0 m2 tasuta kasutamise lepingu nr 1/431-b kehtivusaega määramata ajaks.

4. RAKENDUSSÄTTED

4.1. Korraldus jõustub seadusega sätestatud korras.
4.2. Linnavara- ja majandusametil teha korraldus teatavaks mittetulundusühingule NARVA HEATEGEVUSE KULTUURISELTS.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

